ఇంట్లో రామయ్య వీధిలో కృష్ణయ్య

ఇంట్లో రామయ్య వీధిలో కృష్ణయ్య 1982 లో కోడి రామకృష్ణ దర్శకత్వంలో వచ్చిన సినిమా. ఇందులో చిరంజీవి, మాధవి ప్రధాన పాత్రలు పోషించగా, ఇతర ముఖ్యపాత్రలలో పూర్ణిమ, పి. ఎల్. నారాయణ, గొల్లపూడి మారుతీ రావు, సంగీత తదితరులు నటించారు. ఇది దర్శకుడిగా కోడి రామకృష్ణకు, నటుడిగా గొల్లపూడి మారుతీ రావుకు తొలిచిత్రం. ఈ చిత్రాన్ని ప్రతాప్ ఆర్ట్స్ పతాకంపై కె. రాఘవ నిర్మించాడు.

1982 ఏప్రిల్ 22 న విడుదలైన ఈ చిత్రం బాక్సాఫీసు వద్ద ఘనవిజయం సాధించింది. దీన్నే తమిళంలో వీటుల రామన్ వెలియిల కృష్ణన్ పేరుతోనూ, కన్నడంలో మనెలి రామణ్ణ బీధీలి కామణ్ణ (1983), హిందీలో ఘర్ మే రాం గలీ మే శ్యామ్ పేరుతో పునర్నిర్మాణం చేశారు.

కథ 
రాజశేఖరం ఒక సివిల్ ఇంజనీరు. ఓ పనిమీద పల్లెటూరికి వచ్చి జయలక్ష్మి (మాధవి) తో ప్రేమలో పడతాడు. వారిద్దరూ పెళ్ళి చేసుకుని నగరానికి వచ్చి కాపురం పెడతాడు. పైకి మంచి మాటలు మాట్లాడుతూ లోపల కుటిల ప్రవర్తన గల సుబ్బారావు జయలక్ష్మి మీద కన్నేస్తాడు. ఈ సమస్యలన్నింటికీ ఆ జంట ఎలా పరిష్కరించుకున్నారన్నదే ప్రధాన కథ.

తారాగణం 
 రాజశేఖరంగా చిరంజీవి
 జయలక్ష్మిగా మాధవి
 చిట్టితల్లిగా పూర్ణిమ
 సుబ్బారావుగా గొల్లపూడి మారుతీరావు
 సీతగా సంగీత
 జయలక్ష్మి తండ్రిగా పి. ఎల్. నారాయణ

ఫలితం 
ఈ చిత్రం 8 కేంద్రాల్లో 50 రోజులు, 2 కేంద్రాల్లో 100 రోజులు ఆడింది.

పాటలు

మూలాలు

బయటి లింకులు 
 
 యూట్యూబులో ఇంట్లో రామయ్య వీధిలో కృష్ణయ్య సినిమా

చిరంజీవి నటించిన సినిమాలు
గొల్లపూడి మారుతీరావు చిత్రాలు
కోడి రామకృష్ణ దర్శకత్వం వహించిన సినిమాలు
మాధవి నటించిన సినిమాలు
పి.ఎల్.నారాయణ నటించిన సినిమాలు
జె.వి.రాఘవులు సంగీతం అందించిన సినిమాలు